นายกรัฐมนตรี เชิญชวนคนไทย ร่วมชมงานมหรสพสมโภช เนื่องในงานพระราชพิธีบรมราชาภิเษก 22-28 พฤษภาคม 2562
นายกรัฐมนตรี เชิญชวนคนไทย ร่วมชมงานมหรสพสมโภช เนื่องในงานพระราชพิธีบรมราชาภิเษก 22-28 พ.ค.ก่อนประชุมคณะรัฐมนตรี นายวีระ โรจน์พจนรัตน์ รัฐมนตรีว่าการกระทรวงวัฒนธรรม นำคณะเข้าพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์การแสดงทางวัฒนธรรมในงานมหรสพสมโภช เนื่องในงานพระราชพิธีบรมราชาภิเษก ที่จะมีขึ้นวันที่ 22-28 พ.ค.2562 ณ ท้องสนามหลวง และสถานที่จัดงานส่วนภูมิภาค 76 จังหวัดนายกรัฐมนตรีได้ชมการสาธิตการแสดงรำโคม โขน หุ่นหลวง และการแสดงกลองยาวพร้อมกล่าวว่า ขอให้ทุกคนช่วยกันรักษาเอกลักษณ์ความเป็นไทย ทั้งนี้การจัดมหรสพสมโภช เนื่องในงานพระราชพิธีบรมราชาภิเษก พุทธศักราช 2562 โดยบูรณาการความร่วมมือของทุกหน่วยงาน เพื่อแสดงความจงรักภักดี และสำนึกในพระมหากรุณาธิคุณของพระบาทสมเด็จพระวชิรเกล้าเจ้าอยู่หัวที่ทรงมีต่อปวงชนชาวไทยสำหรับเวทีการจัดการแสดงในมหรสพสมโภช แบ่งเป็น 2 ส่วน ประกอบด้วย เวทีกลาง ณ ท้องสนามหลวง แสดงตั้งแต่เวลา 18.30–21.30 น. ตลอด 7 วัน มีการแสดงที่น่าสนใจ อาทิ โขน ชุด “พระบารมีมิ่งฟ้ารามาวตาร” “นาฏศิลป์ร่วมสมัยรวมใจภักดิ์” และตลอด 7 วัน จะมีการจัดแสดงแสง สี เสียง ม่านน้ำ ไฟประดับ ชุด “แสงแห่งพระมหากรุณาธิคุณปกหล้า” โดยประดับไฟแอลอีดีสีต่างๆ นับหมื่นดวง ในรูปแบบของสวนดอกไม้และต้นไม้ ทั้งนี้ สามารถสอบถามรายละเอียด สายด่วนวัฒนธรรม โทร.1765 และ www.m-culture.go.thนายกรัฐมนตรี ยังได้ร่วมประชาสัมพันธ์กิจกรรมสัปดาห์ส่งเสริมพระพุทธศาสนา เนื่องในเทศกาลวิสาขบูชา ประจำปี 2562 ระหว่างวันที่ 12-18 พฤษภาคม 2562 โดยจะมีการจัดกิจกรรมสำคัญ อาทิ การจัดพิธีเจริญพระพุทธมนต์และเวียนเทียนในต่างๆทั้งส่วนกลางและในส่วนภูมิภาค 76 จังหวัด พร้อมทั้งจะเชิญทูตานุทูต 12 ประเทศ ร่วมพิธีเจริญพระพุทธมนต์-เวียนเทียน ร่วมสืบทอดพระพุทธศาสนา พร้อมจัดวิสาขบูชาอาเซียน 13 จังหวัด ที่มีชายแดนติดกับประเทศเพื่อนบ้าน